**VODIČ ZA GRAĐANE UZ PRORAČUN**

**BRODSKO - POSAVSKE ŽUPANIJE ZA 2020. GODINU**



***Sadržaj:***

*1. O proračunu…………………………………………………………..…................................................................4*

*2. Sadržaj proračuna………………………………………………………………………………………………….......5*

*3. Prihodi i primici proračuna za 2020.godinu…………………………………………………………..……......….6*

*4. Rashodi i izdaci proračuna za 2020. godinu – ekonomska klasifikacija…………………………….………...10*

*5. Rashodi i izdaci po Upravnim odjelima BPŽ u 2020. godini……………………………………………...........14*

*6. Upravni odjel za poslove Župana i Županijske skupštine…………………………………..…………………..16*

*7. Upravni odjel za proračun i financije……………………………………………………………………………....17*

*8. Upravni odjel za gospodarstvo i poljoprivredu…….………………………………………..…………………....18*

*9. Upravni odjel za graditeljstvo, infrastrukturu i zaštitu okoliša...…………………………………………….…20*

*10. Upravni odjel za obrazovanje, šport i kulturu…………………………………………………………..............22*

*11. Upravni odjel za zdravstvo, socijalnu skrb i hrvatske branitelje………………………………………………24*

*12. Upravni odjel za opću upravu i imovinsko-pravne poslove..………………………………………………...…26*

***O proračunu***

**Proračun** Brodsko-posavske županije je **temeljni financijski dokument** u kojem su iskazani svi planirani prihodi i primici te rashodi i izdaci. Odnosi se na fiskalnu godinu koja predstavlja razdoblje od 12 mjeseci (1. siječnja do 31. prosinca tekuće godine). Sadrži i projekciju za naredne dvije godine koje se planiraju u skladu s uputama Ministarstva financija o globalnim kretanjima na makroekonomskim tržištima.

Sva pitanja vezana za proračun regulirana su **Zakonom o proračunu** (Narodne novine 87/08, 136/12, 15/15).

Proračun donosi Županijska skupština Brodsko-posavske županije (predstavničko tijelo).

Prema Zakonu o proračunu, Proračun se mora donijeti najkasnije do konca tekuće godine za iduću godinu

prema prijedlogu kojeg utvrđuje župan i dostavlja predstavničkom tijelu do 15. studenog tekuće godine.

Ako se proračun ne donese u zakonom predviđenom roku odnosno ako se ne donese odluka o privremenom financiranju, Vlada Republike Hrvatske raspustit će predstavničko tijelo.

***Sadržaj proračuna***

**Proračun se sastoji od:**

 OPĆI DIO – sastoji se od Računa prihoda i rashoda (prikaz svih prihoda i rashoda prema ekonomskoj klasifikaciji), Računa financiranja (prikaz svih primitaka od financijske imovine i zaduživanja te izdataka za financijsku imovinu i za otplatu kredita i zajmova)

 POSEBNI DIO – sastoji se od plana rashoda i izdataka iskazanih po razdjelima, programima, aktivnostima i projektima

 PLAN RAZVOJNIH PROGRAMA – je dokument koji sadrži ciljeve i prioritete razvoja povezane s

programskom i organizacijskom klasifikacijom proračuna

Ako u tijeku proračunske godine dođe do povećanja rashoda i izdataka odnosno do smanjenja prihoda i

primitaka, donose se **Izmjene i dopune Proračuna** po proceduri koja je identična njegovom donošenju.

Jedno od najvažnijih načela Proračuna je da isti mora biti **uravnotežen** – iznos ukupnih prihoda mora biti jednak iznosu ukupnih rashoda.

**Dijele se na:**

 Prihode poslovanja

***Prihodi i primici proračuna***

***za 2020. godinu***

 Prihode od prodaje nefinancijske imovine

 Primitke o financijske imovine i zaduživanja

**Prihode poslovanja Brodsko-posavske županije čine:**

 Prihodi od poreza

 Pomoći iz inozemstva i od subjekata unutar općeg proračuna (fond izravnanja za decentralizirane funkcije)

 Prihodi od imovine

 Prihodi od upravnih i administrativnih pristojbi, pristojbi po posebnim propisima i naknada

 Prihodi od prodaje proizvoda i roba te pruženih usluga i prihodi od donacija

 Kazne, upravne mjere i ostali prihodi

**Prihodi od prodaje nefinancijske imovine Brodsko-posavske županije čine:**

 Prihodi od prodaje ne proizvedene dugotrajne imovine (zemljišta)

 Prihodi od prodaje proizvedene dugotrajne imovine

**Primici od financijske imovine i zaduživanja Brodsko-posavske županije su:**

 Primljene otplate (povrati) glavnice danih zajmova

 Primici od prodaje dionica i udjela u glavnici

 Primici od zaduživanja

***Planirani prihodi i primici Brodsko-posavske županije za 2020. godinu***

|  |  |  |
| --- | --- | --- |
| **Prihodi i primici** | **Planirano u**  **2020.** | **Udio u**  **proračunu**  **(%)** |
| **Prihodi poslovanja** | **1.116.470.964,42** | **96,98** |
| **Prihodi od prodaje nefinancijske imovine** | **1.647.850,00** | **0,14** |
| **Primici od financijske imovine i**  **zaduživanja** | **33.143.021,41** | **2,88** |
| **UKUPNO** | **1.151.261.835,83** | **100,00** |

Najznačajniji po svojoj vrijednosti su prihodi poslovanja koji se odnosi na prihode od poreza, prihode od imovine, prihode od upravnih i administrativnih pristojbi, prihode od prodaje proizvoda i roba, prihode od donacija, pomoći iz proračuna (decentralizirana sredstva).

Ukupni prihodi i primici BPŽ za 2020. planirani su u iznosu od 1.151.261.835,83 kuna.

***Rashodi i izdaci Brodsko-posavske županija*** ***za 2020. godinu***

**Ukupni prihodi i primici proračuna raspoređuju se na rashode i izdatke kako slijedi:**

 Rashodi poslovanja

 Rashodi za nabavu nefinancijske imovine

 Izdaci za financijsku imovinu i otplate zajmova

**Rashode poslovanja Brodsko-posavske županije čine:**

 Rashodi za zaposlene

 Materijalni rashodi

 Financijski rashodi

 Subvencije

 Pomoći dane u inozemstvo i unutar općeg proračuna

 Naknade građanima i kućanstvima na temelju osiguranja i druge naknade

 Ostali rashodi

**Rashode za nabavu nefinancijske imovine Brodsko-posavske županije čine:**

 Rashodi za nabavu ne proizvedene dugotrajne imovine

 Rashodi za nabavu proizvedene dugotrajne imovine

 Rashodi za dodatna ulaganja na nefinancijskoj imovini

**Izdaci za financijsku imovinu i otplate zajmova su:**

 Izdaci za dane zajmove

 Izdaci za dionice i udjele u glavnici

 Izdaci za otplatu glavnice primljenih kredita i zajmova

***Planirani rashodi i izdaci Brodsko-posavske županija za 2020. godinu***

***Ekonomska klasifikacija***

|  |  |  |
| --- | --- | --- |
| **Rashodi i izdaci** | **Planirano u 2020.** | **Udio u proračunu (%)** |
| **Rashodi poslovanja** | **941.899.548,72** | **80,82** |
| **Rashodi za nabavu nefinancijske imovine** | **223.060.395,02** | **19,14** |
| **Izdaci za financijsku imovinu i otplate zajmova** | **500.000,00** | **0,04** |
| **UKUPNO** | **1.165.459.943,74** | **100,00** |

Rashodi i izdaci u 2020. godini planirani su u iznosu od 1.165.459.943,74 kuna, a preneseni višak prihoda iz 2019. planira se u iznosu od 14.198.107,91 kuna.

***Rashodi i izdaci po Upravnim odjelima BPŽ u 2020. godini***

|  |  |  |
| --- | --- | --- |
| **Redni Planirano u Udio u**  **broj Upravni odjeli 2020. proračunu (%)** | | |
| 1. UO za poslove Župana i Žup. skupštine  2. UO za proračun i financije  3. UO za gospodarstvo i poljoprivredu  4. UO za graditeljstvo, infrastrukturu i zaštitu okoliša  5. UO za obrazovanje, šport i kulturu  6. UO za zdravstvo, socijalnu skrb i hrv.branitelje  7. UO za opću upravu i imovinsko-pravne poslove  **UKUPNI RASHODI I IZDACI** | 8.983.047,50  36.812.725,88  29.869.528,00  12.972.000,00  354.320.965,50  720.501.676,86  2.000.000,00  **1.165.459.943,74** | 0,77  3,16  2,56  1,11  30,41  61,82  0,17  100,00 |

***Rashodi i izdaci po Upravnim odjelima BPŽ u 2020. godini***

***Stručna služba Županijske skupštine i Župana***

**Najznačajniji poslovi:**

- Organizira rad tijela Županije

- Obavlja administrativne, informativne i savjetodavne poslove

- Uređuje i izdaje „Službeni vjesnik Brodsko-posavske županije“

- Priprema akte za objavljivanje

- Sudjeluje u održavanju županijske web stranice

- Komunicira sa medijima i širom javnosti itd.

***Upravni odjel za proračun i financije***

**Najznačajniji poslovi :**

- Planiranje proračunskih prihoda i primitaka, rashoda i izdataka

- Priprema prijedlog proračuna, odluku o izvršenju proračuna

- Izrada polugodišnjeg i godišnjeg obračuna proračuna

- Izrađuje izvješće o korištenju proračunske zalihe

- Prati naplatu proračunskih prihoda i primitaka

- Izrađuje financijsko izvješće o stanju i strukturi, te promjenama u vrijednosti i obujma

županijske imovine, obveza i vlastitih izvora

- Izrađuje konsolidaciju proračunskih korisnika

- Obavlja poslove koji se odnose na visinu zaduživanja i jamstva županije

- Obavlja analitičke poslove proračunske potrošnje

- Obavlja računovodstveno-financijske poslove

- Izrađuje nacrte općih i pojedinačnih akta vezanih za prihode i izdatke proračuna

- Obavlja poslove vezane za javnu nabavu

- Obavlja poslove koji se odnose na Izjavu o fiskalnoj odgovornosti itd.

***Upravni odjel za gospodarstvo i poljoprivredu***

**Najznačajniji poslovi:**

- Izrada programa razvoja gospodarstva, poduzetništva, obrtništva, poljoprivrede, turizma, šumarstva, lovstva, ruralnog i regionalnog razvoja

- Izrada prijedloga različitih akata koje donose Župan i Županijska skupština

- Izrada programa potpora male vrijednosti za poduzetnike, poduzetničke potporne institucije, sukladno važećim uredbama Europske komisije

- Provođenje postupaka dodjele potpora za programe, projekte, mjere i aktivnosti za jedinice lokalne samouprave, subjekte malog gospodarstva, neprofitne organizacije (udruge, zaklade, klasteri, turističke zajednice), stručno-poslovne organizacije (komore, znanstvene i obrazovne institucije)

- Praćenje i sufinanciranje aktivnosti i programa Turističke zajednice BPŽ

- Praćenje i sufinanciranje aktivnosti i programa Vatrogasne zajednice BPŽ

- Praćenje rada proračunskog korisnika Centra za razvoj Brodsko-posavske županije

- Promidžba i predstavljanje gospodarstva i obrtništva BPŽ

- Praćenje stanja, provođenje programa i rješavanje u upravnim stvarima u prvom stupnju, sukladno Zakonu o lovstvu

- Predlaganje i provođenje mjera unapređenja lovnog gospodarstva i gospodarenja lovištima i divljači, surađivanje s lovačkim udrugama u cilju razvoja lovnog gospodarstva

- Vođenje Registra dodijeljenih potpora male vrijednosti

- Praćenje stanja u području sustava obrane od tuče te administrativne i stručne poslove vezano za rad Povjerenstva za procjenu štete od elementarnih nepogoda

- Obavlja i **povjerene poslove državne uprave** određene zakonom: upis novog obrta, statusnih i ostalih promjena obrta u obrtni registar; izdavanje obrtnica; vođenje obrtnog registra i drugih propisanih evidencija te izdavanje potvrda iz istih; izdavanje odobrenja za obavljanje domaće radinosti i za obavljanje sporednog zanimanja; izdavanje rješenja o ispunjavanju uvjeta za obavljanje pogrebničke djelatnosti; utvrđivanje propisanih minimalnih uvjeta u ugostiteljskim objektima te na razvrstavanje i kategorizaciju ugostiteljskih objekata i sl.

***Upravni odjel za graditeljstvo, infrastrukturu i zaštitu okoliša***

**Najznačajniji poslovi:**

- rješavanje u upravnim stvarima u prvom stupnju u postupku izdavanja dokumenata prostornog uređenja, lokacijskih dozvola, rješenja o utvrđivanju zemljišta za redovnu uporabu građevina, potvrda o usklađenosti parcelacijskih elaborata s dokumentima prostornog uređenja

- rješavanje u upravnim stvarima u prvom stupnju u postupku gradnje i ozakonjenja izdavanjem rješenja o uvjetima građenja, rješenja za građenje, potvrde glavnom projektu, uporabnih dozvola, dozvola za uklanjanje, rješenja o izvedenom stanju, uvjerenja za uporabu građevina, uvjerenja o vremenu građenja građevina

- izvršavanje obveza u provedbi propisa iz područja energetske učinkovitosti te provođenje programa sustavnog gospodarenja energijom na razini Županije

- koordiniranje poslova oko ravnomjerne izgradnje i održavanja županijskih i lokalnih cesta na području Županije u suradnji sa Županijskom upravom za ceste

- izradu izvješća, planova, programa i drugih dokumenata u području zaštite okoliša, zaštite prirode i zaštite zraka

- kontrolu i verifikaciju podatka iz registra onečišćavanja okoliša

- praćenje stanja i predlaganje mjera za ostvarivanje učinkovitije prometne povezanosti jedinica lokalne samouprave na području Županije

- predlaganje uvjeta obavljanja te provođenje postupka i izdavanje dozvola za županijski linijski odnosno županijski posebni linijski javni cestovni prijevoz putnika

- provođenje postupaka i rješavanje u upravnim stvarima u drugom stupnju po pokrenutim žalbenim postupcima na upravna rješenja koja donose jedinice lokalne samouprave u području komunalnog gospodarstva

- U svom djelokrugu prati rad Javne ustanove za upravljanje zaštićenim prirodnim vrijednostima

Brodsko-posavske županije te Zavoda za prostorno planiranje Brodsko-posavske županije

- obavlja i **povjerene poslove državne uprave** određene zakonom: sudjelovanje u postupcima dodjele koncesija za pravo gospodarskih korištenja prirodnih dobara; izdavanje licencije za obavljanje djelatnosti unutarnjeg javnog cestovnog prijevoza, licencije za obavljanje autotaksi prijevoza, licencije za obavljanje kolodvorskih usluga, licencije za obavljanje agencijske djelatnosti u cestovnom prometu, licencije za iznajmljivanje vozila s vozačem te izdavanje rješenja o prijavi prijevoza za vlastite potrebe; izdavanje izvoda iz prijave prijevoza za vlastite potrebe; donošenje rješenja u stvarima koje se odnose na izdavanje znakova pristupačnosti na ime osobe s invaliditetom i sl.

***Upravni odjel za obrazovanje, šport i kulturu***

**Najznačajniji poslovi:**

- Vodi decentralizirane funkcije ustanova osnovnog i srednjeg školstva kojima je osnivač

Županija

- Za ustanove osnovnog i srednjeg školstva kroz decentralizirane funkcije planira, prati i financira materijalne troškove, investicijsko održavanje prostora i opreme, nabavu

opreme i nastavnih sredstava i pomagala, te kapitalne projekte

- Sudjeluje u izradi mreže osnovnih i srednjih škola koje razmatra i utvrđuje prijedloge

Županijska skupština, a koje donosi Vlada Republike Hrvatske

- Poslove povezane s posebnim programima u vezi školstva koji se financiraju iz Državnog proračuna izvan decentraliziranih funkcija

- Priprema, usklađuje i predlaže programe javnih potreba u školstvu, športu, kulturi i

tehničkoj kulturi, prati njihovo izvršenje i utrošak planiranih financijskih sredstava

- Poslove vezane za ostvarenje programa rada ustanova u kulturi i uz financiranje rada tih ustanova, podnosi izvješća o radu tih ustanova Županijskoj skupštini, te predlaže mjere za unapređenje njihovog rada

- Planira i usklađuje kapitalne projekte i investicijsko održavanje prostora i opreme

ustanova u kulturi kojima je osnivač Županija

- Prati i koordinira rad trgovačkih društava kojima je osnivač Županija iz djelokruga njihovog rada koji se odnosi na školstvo, šport, kulturu i tehničku kulturu

- Prati i predlaže mjere i aktivnosti za unapređenje športa i športskog amaterizma, osobito školske djece, te predlaže i planira financijska sredstva za njihove programe

- Potiče i prati razvitak znanosti i tehnologije u suradnji sa Sveučilištem u Osijeku i drugim

relevantnim institucijama

- Provodi postupak stipendiranja studenata za dodiplomski i poslijediplomski studij, posebno deficitarnih zanimanja

- Stručne i savjetodavne i druge poslove za ustanove školstva i kulture

- Prati i potiče rad udruga iz djelokruga školstva, športa, kulture i kulturnog amaterizma,

predlaže kriterije za dodjelu novčanih potpora tim udrugama

- Predlaže i kandidira projekte od interesa za Županiju i obavlja stručne poslove vezane za

kapitalne projekte kandidirane u ROP Brodsko-posavske županije, programe Europske

unije i Državni proračun, kojima potiče ravnomjeran i usklađeni regionalni razvoj itd.

- U svom djelokrugu prate rad proračunskih korisnika, a to su: 23 osnovne škole, 11 srednjih škola, Muzej Brodskog Posavlja i Spomen-galerija I. Meštrović

* obavlja i **povjerene poslove državne uprave** određene zakonom: vođenje registra spor. djelatnosti pravnih osoba, vođenje registra sportskih djelatnosti fizičkih osoba; obavljanje upravnog nadzora nad statutima i pravilnicima o unut. ustrojstvu i načinu rada dječjeg vrtića; obavljanje nadzora nad obavljanjem poslova na osnovi javnih ovlasti u osnovnim i srednjim školama; donošenje plana upisa djece u osnovnu školu te određivanje osnovne škole u kojoj učenik, kojem je izrečena pedagoška mjera preseljenja u drugu školu, nastavlja školovanje, donošenje odluka o broju razrednih odjela u osnovnim školama; vođenje evidencije o učiteljima, nastavnicima, stručnim suradnicima i ostalim radnicima osnovnih i srednjih škola za čijim je radom prestala potreba, o prijavi potreba školskih ustanova za radnicima zaposlenim na neodređeno vrijeme i nepuno radno vrijeme i sl.

***Upravni odjel za zdravstvo, socijalnu skrb i hrvatske branitelje***

**Najznačajniji poslovi:**

- Usklađuje razvitak i mrežu ustanova zdravstvene zaštite i socijalne skrbi

- Prati i predlaže javne potrebe iz područja zdravstvene zaštite i socijalne skrbi

- Osigurava, prati i predlaže Županijskoj skupštini donošenje godišnjeg programa i plana javno- zdravstvenih mjera za provođenje epidemiološke, zdravstveno-statističke i socijalno- medicinske djelatnosti, prevenciju bolesti, kao i hitnu medicinsku pomoć

- Osigurava i prati provođenje ispravnosti pitke vode (monitoring), zraka, namirnica i drugih

zdravstveno-ekoloških aktivnosti

- Provodi istraživanja iz oblasti javnih potreba u području zdravstvene zaštite i socijalne skrbi

- Osigurava i organizira rad Povjerenstva za zaštitu prava pacijenata, mrtvozorničke službe, Povjerenstva za provedbu Nacionalne strategije za prevenciju ovisnosti, Povjerenstva za praćenje Nacionalnog programa za Rome

- Prati i predlaže mjere i aktivnosti za ostvarivanje ciljeva pronatalitetne politike Vlade

Republike Hrvatske, zatim zaštite od nasilja u obitelji i djece, zaštite osoba s invaliditetom, te

drugih dokumenata kojima se promiče zaštita zdravlja

- Prati i nadzire poslovanje zdravstvenih ustanova i ustanova socijalne skrbi nad kojima Županija ima osnivačka prava, te predlaže mjere u svrhu poboljšanja uvjeta njihova poslovanja, podnosi izvješća o njihovom poslovanju Županijskoj skupštini

- Financijsko-administrativne poslove u svezi korištenja sredstava za decentralizirano

financiranje potreba zdravstvenih i socijalnih ustanova itd.

- U svom djelokrugu prati rad proračunskih korisnika, a to su: Opća bolnica Dr. Josip Benčević, Slavonski Brod; Opća bolnica Nova Gradiška; Dom zdravlja Slavonski Brod; Dom zdravlja Dr. Andrija Štampar, Nova Gradiška; Zavod za javno zdravstvo BPŽ; Zavod za hitnu medicinu BPŽ; Dom za starije i nemoćne, Slavonski Brod.

- obavlja i **povjerene poslove državne uprave** određene zakonom: priznavanje prava na obvezno zdravstveno osiguranje zdravstveno neosiguranim osobama nesposobnim za samostalan život i rad i koje nemaju sredstava za uzdržavanje i ne mogu to pravo ostvariti po drugoj osnovi sa stalnim prebivalištem u Republici Hrvatskoj; po Zakonu o zaštiti vojnih i civilnih invalida rata (za sudionike, vojne i civilne žrtve II. svjetskog rata, civilne žrtve Domovinskog rata i mirnodopske vojne invalide stradale na obavljanju obvezne vojne službe od 15. 05. 1945. i članove njihovih obitelji), priznavanje prava na osobnu invalidninu, obiteljsku invalidninu, uvećanu obiteljsku invalidninu, dodatak za pripomoć u kući, pravo na besplatne udžbenike i posebni dodatak djeci poginulih, umrlih i nestalih vojnih i civilnih invalida rata i pravo na besplatne udžbenike civilnim invalidima rata te djeci civilnih invalida rata i djeci mirnodopskih vojnih invalida; priznavanje statusa i prava člana obitelji smrtno stradalog hrvatskog branitelja iz Domovinskog rata ili nestalog hrvatskog branitelja iz Domovinskog rata, status i prava hrvatskog ratnog vojnog invalida iz Domovinskog rata i članova njihovih obitelji, prava hrvatskog branitelja iz Domovinskog rata kao i članova njihovih obitelji, status i prava mirnodopskog vojnog invalida te status i prava stradalih pirotehničara i članova njihovih obitelji; pravo na obiteljsku invalidninu, pravo na povećanu i uvećanu obiteljsku invalidninu, na novčanu naknadu u iznosu obiteljske invalidnine te na novčanu naknadu u iznosu povećane i novčane naknade u iznosu uvećane obiteljske invalidnine, kao i pravo na novčanu naknadu u iznosu obiteljske mirovine, pravo na osobnu invalidninu, doplatak za njegu i pomoć druge osobe, ortopedski doplatak, posebni doplatak, novčanu naknadu za nezaposlene hrvatske branitelje iz Domovinskog rata i članove njihovih obitelji, pravu na besplatni topli obrok, doplatak za pripomoć u kući, pravo na usluge osobe za pružanje njege i pomoći i sl.

***Upravni odjel za opće poslove i imovinsko-pravne poslove***

**Najznačajniji poslovi:**

- promjene osobnog imena, naknadne upise, ispravke, dopune te poništenje upisa u državnim maticama, ispravke u registru životnog partnerstva i evidenciji o državljanstvu, unos podataka u jedinstvene informacijske sustave državnih matica, evidencije o državljanstvu i registra životnog partnerstva te izdavanje dokumenata iz istih, dostave obavijesti o promjenama nadležnim tijelima koja vode službene evidencije o građanima, verifikacija upisa u državnim maticama, registru životnog partnerstva i evidenciji o državljanstvu, pripreme poslova sklapanja braka u vjerskom obliku, sklapanje braka u građanskom obliku, sklapanje životnog partnerstva, stjecanje hrvatskog državljanstva podrijetlom i rođenjem na području Republike Hrvatske

- vođenje dijela registra birača, obavljanje poslova upisa u registar birača, ispravke, dopune i promjene podataka upisanih u registar birača, brisanje osoba iz registra birača, upis bilješki u registar birača, izradu izvatka iz popisa birača, izdavanje potvrda te drugih poslova sukladno zakonu kojim se uređuje registar birača

- upis udruga i upis promjena u Registar udruga Republike Hrvatske

- prijava novorođene djece u evidenciji prebivališta na adresu roditelja (određivanje MBG-a) i ispisivanje potvrde o prebivalištu

- utvrđivanje prava na naknadu za imovinu oduzetu za vrijeme jugoslavenske komunističke vladavine

- izdavanje uvjerenja i očitovanja o činjenicama jesu li određene nekretnine obuhvaćene podnesenim zahtjevima za naknadu, u stvarima koje se odnose na utvrđivanje vlasništva Republike Hrvatske na oduzetim nekretninama za koje nije podnesen zahtjev za naknadu ili je pravomoćno odbijen ili odbačen, u stvarima koje se odnose na izvlaštenje nekretnina (potpuno i nepotpuno izvlaštenje)

- provođenje osiguranja dokaza o stanju i vrijednosti nekretnina za koje se predlaže izvlaštenje

- vođenje evidencije o promjeni namjene poljoprivrednog zemljišta i sl.